
Arbejdsskadereformen trådte i kraft som lov 1541/2023 den 12. december 2023. Lovens enkelte bestemmelser træder imidlertid i kraft på forskellige tidspunkter.
	Lovændring
	Ikrafttræden

	Ændring af beregningsteknisk grundniveau for EET-afgørelser til 2024-værdi (ingen økonomisk betydning)
	Virkning for alle EET-afgørelser, der træffes fra 1. januar 2024, også tidligere skader.

	Uddannelsesgodtgørelse
	Virkning for skader, hvor enten skaden er indtrådt/anmeldt før 1. juli 2024, og der træffes afgørelse om 10 % VM i alt fra 1. januar 2024, eller skaden er indtrådt/anmeldt fra 1. juli 2024, og der er en formodning for 10 % VM i alt.

	Begrænsning i ret til genoptagelse
	Omfatter genoptagelsesanmodninger, der er fremsat fra 1. juli 2024.

	Automatisk ret til forsørgertabserstatning frem til barnets 21. år
	Fuld ikrafttræden 1. juli 2024, også for tidligere skader.

	Ret til at indtræde i EET for udbetalt tabt arbejdsfortjeneste
	Fuld ikrafttræden 1. juli 2024, også for tidligere skader.

	Ændring af omsætningstidspunkt ved genoptagelse af tidligere EET-afgørelse
	Fuld ikrafttræden 1. juli 2024, også for tidligere skader.

	Hjemmel til aktiv skadesbehandling for selvforsikrede/offentlige arbejdsgivere i ulykkessager
	Fuld ikrafttræden 1. juli 2024, også for tidligere skader.

	Tabsbegrænsningspligt i form af fradrag i EET ved sanktion relateret til ledighedsydelse
	Fuld ikrafttræden 1. juli 2024, også for tidligere skader.

	Forkortet svarfrist på 14 dage for arbejdsgivere, læger, kommuner m.fl.
	Fuld ikrafttræden 1. juli 2024, også for tidligere skader.

	Mulighed for bødestraf til 3. parter, der trods rykket ikke indsender akter rettidigt
	Fuld ikrafttræden 1. juli 2024, også for tidligere skader.

	Ny formålsbestemmelse med fokus på at bevare tilknytning til arbejdsmarkedet
	Fuld ikrafttræden 1. juli 2024, også for tidligere skader.

	Nye EET-intervaller på 15 %, 20 %, 30 %, 40 %, 50 % etc.
	Virkning for skader, der indtræder/anmeldes fra 1. juli 2024, dog også tidligere skader, hvis skadelidte tilkendes uddannelsesgodtgørelse.

	Ny objektiviseret årslønsfastsættelse
	Virkning for skader, der indtræder/anmeldes fra 1. juli 2024, dog også tidligere skader, hvis skadelidte tilkendes uddannelsesgodtgørelse.

	Søgsmålsfrist på hhv. 6 og 12 måneder
	Virkning for skader, der indtræder/anmeldes fra 1. juli 2024 og frem.

	Afvisning af søgsmål, hvor administrativ rekursadgang ikke er udnyttet
	Virkning for skader, der indtræder/anmeldes fra 1. juli 2024 og frem.

	Voldsskadeforsikring
	Fuld ikrafttræden 1. januar 2025, også for tidligere skader.

	Kodificering af praksis om, at politianmeldelse ikke er krav for offererstatning ved relevante pædagogiske hensyn
	Fuld ikrafttræden 1. januar 2025, også for tidligere skader.

	Forældelsesfrist for krav over for Erstatningsnævnet løber først fra afslag i voldsskadesag
	Fuld ikrafttræden 1. januar 2025, også for tidligere skader.

	Hjemmel til at delegere afgørelseskompetence til udvalgte forsikringsselskaber
	Omfatter ulykker, der indtræder fra 1. oktober 2025 og frem.

	Aldersreduktion i VM starter ved 40 år frem for som hidtil ved 39 år
	Virkning for VM-afgørelser, der træffes fra 1. juli 2035 og frem (ja, årstallet er korrekt).

